

 **GRADSKO VIJEĆE** PRIJEDLOG

KLASA: 363-02/21-01/05

URBROJ: 2186/18-02/1-21-1

Ludbreg, 28. prosinca 2021. g.

 Na temelju članka 72. Zakona o komunalnom gospodarstvu (NN br. 68/18, 110/18 - OUSRH i **32/20**) i članka 33. Statuta Grada Ludbrega («Službeni vjesnik Varaždinske županije br. 12/21) Gradsko vijeće Grada Ludbrega na 6. sjednici održanoj 28. prosinca 2021. g., donosi

**P R O G R A M**

**održavanja komunalne infrastrukture u Gradu Ludbregu za 2022. g.**

**Članak 1.**

 Ovim Programom određuje se:

1. Opis i opseg poslova održavanja komunalne infrastrukture sa procjenom pojedinih troškova po djelatnostima za 2022. godinu i
2. Iskaz financijskih sredstava potrebnih za ostvarivanje Programa, sa naznakom izvora financiranja.

**Članak 2.**

 U 2022. g. planiraju se slijedeće djelatnosti na održavanju komunalne infrastrukture sa procjenom pojedinih troškova po djelatnostima kako slijedi:

|  |
| --- |
| **KOMUNALNE DJELATNOSTI KOJIMA SE OSIGURAVA ODRŽAVANJE KOMUNALNE INFRASTRUKTURE** |
| Opis djelatnosti | Aktivnost | Planirani iznos kn | Izvor financiranja |
| 1. | ODRŽAVANJE NERAZVRSTANIH CESTA | A100086 | 550.000,00 | 46-komunalna naknada |
| 2. | ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIM VOZILIMA | A100087 | 500.000,00 | 46-komunalna naknada |
| 3. | ODRŽAVANJE GRAĐEVINA JAVNE ODVODNJE OBORINSKIH VODA | A100088 | 110.000,00 | 46-komunalna naknada |
| 4. | ODRŽAVANJE JAVNIH ZELENIH POVRŠINA | A100089 | 1.234.000,00 | 46-komunalna naknada |
| 5. | ODRŽAVANJE GRAĐEVINA I UREĐAJA JAVNE NAMJENE | A100090 | 300.000,00 | 46-komunalna naknada |
| 6. | ODRŽAVANJE GROBLJA | A100091 | 200.000 | 46-komunalna naknada |
| 7. | ODRŽAVANJE ČISTOĆE JAVNIH POVRŠINA | A100092 | 270.000,00 | 46-komunalna naknada |
| 8. | ODRŽAVANJE JAVNE RASVJETE | A100093 | 415.000,00 | 46-komunalna naknada |
|  | **UKUPNO** |  | **3.579.000,00** |  |

**Članak 3.**

 Izvor financiranja za realizaciju ovog Programa održavanja komunalne infrastrukture za 2021. godinu su:

46 – sredstva komunalne naknade Gradskog Proračuna **u iznosu od 3.579.000,00 kn.**

**Članak 4.**

**Nerazvrstane ceste** su ceste koje se koriste za promet vozilima i koje svatko može slobodno koristiti na način i pod uvjetima određenim ovim Zakonom o komunalnom gospodarstvu (NN br. 68/18, 110/18 - OUSRH i **32/20**, dalje u tekstu: Zakonom) i drugim propisima, a koje nisu razvrstane kao javne ceste u smislu zakona kojim se uređuju ceste.

**Pod održavanjem nerazvrstanih cesta** podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), u skladu sa propisima kojima je uređeno održavanje cesta.

U zimskom razdoblju nerazvrstane ceste na području Ludbrega moraju biti prohodne za prometovanje vozila uz upotrebu zimske opreme, u skladu s posebnim propisom o prometovanju vozila u zimskim uvjetima.

**Članak 5.**

 **Pod održavanjem javnih površina na kojima nije dopušten promet motornih vozila** podrazumijeva se održavanje i popravci tih površina kojima se osigurava njihova funkcionalna ispravnost.

**Održavanje javnih prometnih površina na kojima nije dozvoljen promet motornih vozila** podrazumijeva održavanje trgova, pločnika, prečaca, šetališta, biciklističkih i pješačkih staza, prilaza i drugih prometnih površina na kojima nije dopušten promet motornih vozila, a nisu sastavni dio nerazvrstane ili druge ceste, a obuhvaća poslove redovitog održavanja.

**Članak 6.**

 **Pod** **održavanjem građevina javne odvodnje oborinskih voda** podrazumijeva se upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda, kojima se osigurava njihova funkcionalna ispravnost.

**Članak 7.**

**Javne zelene površine** su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

**Pod održavanjem javnih zelenih površina** podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina kojima se osigurava njihova funkcionalna ispravnost.

**Članak 8.**

 **Građevine i uređaji javne namjene** su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

 Pod **održavanjem građevina i uređaja javne namjene** podrazumijeva se održavanje, popravci i čišćenje tih građevina, uređaja i predmeta kojima se osigurava njihova funkcionalna ispravnost.

**Članak 9.**

**Groblja** su ograđeni prostori zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih (građevine mrtvačnica i krematorija, dvorane za izlaganje na odru, prostorije za ispraćaj umrlih s potrebnom opremom i uređajima), pješačke staze te uređaji, predmeti i oprema na površinama groblja, sukladno posebnim propisima o grobljima.

**Pod održavanjem groblja** podrazumijeva se održavanje prostora i zgrada za obavljanje ispraćaja i ukopa pokojnika te uređivanje puteva, zelenih i drugih površina unutar groblja kojima se osigurava njihova funkcionalna ispravnost.

**Članak 10.**

**Pod održavanjem čistoće javnih površina** podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.

**Članak 11.**

 **Javna rasvjeta** su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.

Pod **održavanjem javne rasvjete** podrazumijeva se upravljanje i održavanje instalacija javne rasvjete za rasvjetljavanje površina javne namjene, kojima se osigurava njihova funkcionalna ispravnost, uključujući podmirivanje troškova električne energije.

**Članak 12.**

 Ovaj Program objaviti će se u „Službenom vjesniku Varaždinske županije“, a stupa na snagu 1. siječnja 2022. g.

 Predsjednik

 Gradskoga vijeća

 Darko Jagić